./data/phi0914/phi0014/phi0914.phi0014.perseus-lat2.xml
Titus Livius (Livy)
Iulio consule ad praesidium urbis et L Iulio magistro equitum ad subita belli ministeria, ne qua res qua       eguissent in castris moraretur, dictator, praeeunte A Cornelio pontifice maximo, ludos magnos tumultus causa uouit,  profectusque ab urbe, diuiso cum Quinctio consule       exercitu, ad hostes peruenit   sicut bina castra hostium paruo inter se       spatio distantia uiderant, ipsi quoque mille ferme passus ab hoste dictator       Tusculo, consul Lanuuio propiorem locum castris ceperunt   ita quattuor exercitus, totidem munimenta planitiem in       medio non paruis modo excursionibus ad proelia, sed uel ad explicandas utrimque       acies satis patentem habebant   nec ex quo       castris castra conlata sunt cessatum a leuibus proeliis est, facile patiente       dictatore conferendo uires spem uniuersae uictoriae temptato paulatim euentu       certaminum suos praecipere   itaque hostes       nulla in proelio iusto relicta spe, noctu adorti castra consulis rem in casum       ancipitis euentus committunt  clamor subito ortus non consulis modo uigiles,       exercitum deinde omnem, sed dictatorem quoque ex somno exciuit   ubi praesenti ope res egebant, consul nec animo defecit nec       consilio: pars militum portarum stationes firmat, pars corona uallum cingunt             in alteris apud dictatorem castris quo       minus tumultus est, eo plus animaduertitur quid opus facto sit  missum extemplo       ad castra subsidium, cui Sp PostumiusAlbus legatus praeficitur: ipse parte copiarum paruo circuitu locum maxime       secretum ab tumultu petit, unde ex necopinato auersum hostem inuadat  Q Sulpicium legatum praeficit castris; M Fabio legato adsignat equites, nec ante lucem mouere iubet manum inter       nocturnos tumultus moderatu difficilem  omnia quae uel alius imperator prudens       et impiger in tali re praeciperet ageretque, praecipit ordine atque agit:            illud eximium consilii animique       specimen et neutiquam uolgatae laudis, quod ultro ad oppugnanda castra hostium,       unde maiore agmine profectos exploratum fuerat, M Geganium cum cohortibus delectis misit         qui postquam intentos homines in euentum periculi alieni, pro se incautos       neglectis uigiliis stationibusque est adortus, prius paene cepit castra quam       oppugnari hostes satis scirent   inde fumo, ut       conuenerat, datum signum ubi conspectum ab dictatore est, exclamat capta hostium       castra nuntiarique passim iubet